
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 193
                                                              din 31 august 2023
  privind aprobarea desfășurării activităților prilejuite de aniversarea a 45 de ani de la înființarea   Batalionului 72 Apărare CBRN ”NEGRU VODĂ” a Unității Militare 01752 Sighișoara și punerea la dispoziția acestuia, cu titlu gratuit, a terenului aparținând domeniului public din Piața Muzeului pentru desfășurarea activităților, în data de 15 septembrie 2023

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 28.019/18.08.2023 şi la Consiliul Local Sighișoara cu nr. 28.565/24.08.2023, de referatul de aprobare, înregistrat cu nr. 28.022/18.08.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere adresa înregistrată la Municipiul Sighişoara cu nr. 27.345/10.08.2023, prin care Unitatea Militară 01752 Sighișoara - Batalionul 72 Apărare CBRN ”NEGRU VODĂ”, solicită sprijin pentru organizarea în Municipiul Sighișoara a activităților prilejuite de aniversarea a 45 de ani de la înființarea Batalionului 72 Apărare CBRN ”NEGRU VODĂ” a Unității Militare 01752 Sighișoara, în data de 15 septembrie 2023, constând în punerea la dispoziție, cu titlu gratuit, a terenului aparținând domeniului public din Cetatea Medievală, respectiv Piața Muzeului, zona dintre primărie și Biserica Mănăstirii, în vederea desfășurării unei expoziții statice de tehnică și echipamente militare; 

Având în vedere că activitatea are un grad ridicat de vizibilitate, cu expunere media locală și pe rețelele de socializare, cu impact pozitiv asupra imaginii instituției militare și a comunității locale, contribuind la transmiterea, promovarea și punerea în valoare a simbolurilor naționale ale României, precum și creșterea prestigiului instituțiilor din municipiul Sighișoara;

Ţinând cont de prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 108 și art. 349 din aceasta;

Văzând prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 

Având în vedere Raportul de specialitate al Serviciului Evidența Patrimoniului și Fondul Locativ, înregistrat cu nr. 28.020/18.08.2023, prin care se propune aprobarea desfășurării activităților prilejuite de aniversarea a 45 de ani de la înființarea Batalionului 72 Apărare CBRN ”NEGRU VODĂ” a Unității Militare 01752 Sighișoara și punerea la dispoziția acestuia, cu titlu gratuit, a terenului aparținând domeniului public din Piața Muzeului pentru desfășurarea activităților, în data de 15 septembrie 2023;

Având în vedere avizele favorabile ale tuturor comisiilor pe domenii de specialitate;

În temeiul prevederilor art. 129 alin. (2) lit. „c”, alin. (6) lit. „a”, alin. (7) lit. „g” și lit. „s” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
    H O T Ă R Ă Ş T E:

Art. 1. (1) Se aprobă desfășurarea expoziției statice de tehnică și echipamente militare, care face parte din programul activităților care au loc cu ocazia aniversării a 45 de ani de la înființarea Batalionului 72 Apărare CBRN ”NEGRU VODĂ”, în data de 15 septembrie 2023.  

(2) Se aprobă ca perimetrul de desfășurare al expoziției să cuprindă domeniul public din Cetatea Medievală, respectiv Piața Muzeului, zona dintre primărie și Biserica Mănăstirii.  

Art. 2. Se aprobă punerea la dispoziție, cu titlu gratuit, a terenului aparţinând domeniului public din Cetatea Medievală și anume Piața Muzeului, zona dintre primărie și Biserica Mănăstirii, în data de 15 septembrie 2023, către Unitatea Militară 01752 Sighișoara - Batalionul 72 Apărare CBRN ”NEGRU VODĂ”, în vederea desfășurării unei expoziții statice de tehnică și echipamente militare. 

Art. 3. Activitățile de comerț sau prestări servicii, pe lângă desfășurarea expoziției statice de tehnică și echipamente militare, sunt strict interzise.

Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Evidența Patrimoniului și Fondul Locativ, Serviciul Relaţii Publice și Comunicare, Compartimentul Situații de Urgență și Protecția Muncii, Serviciul Public Poliţia Locală din cadrul Municipiului Sighișoara și Unitatea Militară 01752 Sighișoara - Batalionul 72 Apărare CBRN ”NEGRU VODĂ”. 

Art. 5. Prin grija d-nei Bizo Anca, Secretarul General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,
  

       Moiseș Florian Dan              

                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;

  1 ex. Serviciul Relaţii Publice și Comunicare;

  1 ex. Biroul Public Cadastru, Topometrie și Administrare Terenuri Agricole și Forestiere;

  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Compartimentul Situații de Urgență și Protecția Muncii;

  1 ex. Compartimentul Centrul Național de Informare și Promovare Turistică Sighișoara;

  1 ex. Serviciul Public Poliţia Locală;

  1 ex. S.C. ECOSERV SIG S.R.L.;

  1 ex. Unitatea Militară 01752 Sighișoara – Batalionul 72 Apărare CBRN ”NEGRU VODĂ”.

17 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 193/31.08.2023

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


